stanford-oval/wikipedia huggingface dataset:
Jazz
Jazzin historiaa > Jazz 1960-luvun jälkeen

Fuusio erkaantui nopeasti kauas aiemmasta jazzista, eivätkä sen maltillisemmatkaan muodot kelvanneet useille jazzin ystäville. New Yorkissa oli kuitenkin nuoria luovia soittajia, jotka halusivat elvyttää perinteisemmän jazzin asemaa. Keskustassa ei ollut jazzmuusikoille esiintymispaikkoja, joten he joutuivat esiintymään kaupungin reunoilla olevissa vanhoissa varastorakennuksissa. Tätä kutsuttiin loft movementiksi. Uudessa jazzissa vanhoilla kokoonpanokaavoilla ei enää ollut väliä.
1960-luvun jälkeen suuret muutokset näyttivät olevan ohi jazzin eri rintamilla. Jazzin innovaatiot kuitenkin jatkuivat esimerkiksi avantgarde jazzin piirissä. Samoin myöhempi ilmiö on nu-jazz, jossa jazzia yhdistetään elektronisen tanssimusiikin rytmeihin. 1980-luvun alkupuolella jazzista oli tullut jo kansainvälisempi ja kansanomaisempi ilmiö ja sitä tehtiin Amerikan ja Euroopan lisäksi myös muissa maanosissa.
Merkittäviä jazzmuusikoita > Basistit

Ron Carter
Paul Chambers
Stanley Clarke
Charlie Haden
Dave Holland
Eddie Gomez
Marcus Miller
Charles Mingus
Jaco Pastorius
John Patitucci
Miroslav Vitouš
Merkittäviä jazzmuusikoita > Kitaristit

George Benson
Charlie Christian
Freddie Green
Grant Green
Biréli Lagrène
Pat Metheny
Wes Montgomery
Stanley Jordan
Joe Pass
Django Reinhardt
Lee Ritenour
John Scofield
John McLaughlin
Merkittäviä jazzmuusikoita > Klarinetistit

Sidney Bechet
Don Byron
Eddie Daniels
Benny Goodman
Tony Scott
Artie Shaw
Merkittäviä jazzmuusikoita > Laulajat

Louis Armstrong
Chet Baker
Michael Bublé
Ella Fitzgerald
Billie Holiday
Manhattan Transfer -solistiyhtye
Sarah Vaughan
Nina Simone
Merkittäviä jazzmuusikoita > Trumpetistit ja kornetistit

Louis Armstrong
Chet Baker
Bix Beiderbecke
Chris Botti
Clifford Brown
Fats Navarro
Don Cherry
Miles Davis
Tommy Dorsey
Roy Eldridge
Tom Harrell
Freddie Hubbard
Lee Morgan
Tomasz Stańko
Dizzy Gillespie
Merkittäviä jazzmuusikoita > Pianistit

Dave Brubeck
Chick Corea
Duke Ellington
Bill Evans
Herbie Hancock
Keith Jarrett
Wynton Kelly
Thelonious Monk
Oscar Peterson
Bud Powell
Art Tatum
Lennie Tristano
McCoy Tyner
Fats Waller
Joe Zawinul
Merkittäviä jazzmuusikoita > Rumpalit

Jack DeJohnette
Steve Gadd
Jeff Hamilton
Roy Haynes
Billy Higgins
Elvin Jones
Gene Krupa
Joe Morello
Paul Motian
Buddy Rich
Max Roach
Bill Stewart
Dave Weckl
Tony Williams
Terry Bozzio
Art Blakey
Merkittäviä jazzmuusikoita > Saksofonistit

Cannonball Adderley
Bob Berg
Charlie Barnet
Michael Brecker
Ornette Coleman
John Coltrane
Paul Desmond
Eric Dolphy
Jimmy Dorsey
Jan Garbarek
Coleman Hawkins
Joe Henderson
Joe Lovano
Jimmie Lunceford
Bennie Maupin
Gerry Mulligan
Charlie Parker
Sonny Rollins
Pharoah Sanders
Wayne Shorter
Lester Young
John Zorn
Merkittäviä jazzmuusikoita > Pasunistit

Tommy Dorsey
Carl Fontana
Curtis Fuller
J.J. Johnson
Frank Rosolino
Kai Winding
Merkittäviä jazzmuusikoita > Vibrafonistit

Lionel Hampton
Bobby Hutcherson
Milt Jackson
Gary Burton
Merkittäviä jazzmuusikoita > Viulistit

Regina Carter
Stéphane Grappelli
Jean-Luc Ponty
Merkittäviä jazzmuusikoita > Urkurit

Jimmy Smith
Jimmy McGriff
Merkittäviä jazzmuusikoita > Orkesterinjohtajat

Charlie Barnet
Count Basie
Duke Ellington
Gil Evans
Benny Goodman
Fletcher Henderson
Jimmie Lunceford
Glenn Miller
Jelly Roll Morton
Joe ”King” Oliver
Artie Shaw
Jazzin tyylisuuntauksia

Avantgarde-jazz
Acid jazz
Bebop
Cool jazz
Free jazz
Fuusiojazz
Gypsy jazz
Jazz-Funk
Hard bop
Modaalinen jazz
Nu-jazz
Swing
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Jazz Foundation of America. (englanniksi)
Ylen Elävä arkisto: New Orleans oli musiikin sulatusuuni.
Suomalaisen jazzin vuosisata (Arkistoitu – Internet Archive)
Ken Burns: Jazzin historia. (Jazz, USA–UK 2001) Dokumenttielokuvasarja, 10 osaa / 18 tuntia.
Louis Armstrong.
Jazzin kehittivät ja sitä esittivät alun perin afroamerikkalaiset. Ensimmäinen levyttämään päässyt jazzyhtye oli kuitenkin valkoisista muusikoista koostuva Original Dixieland Jass Band vuonna 1917..
Sarah Vaughan.
Thelonious Monk.
Miles Davis noin vuonna 1956.
John Coltrane.
Fuusioyhtyeen konsertti.
Anne Kukkohovi

Anne Kukkohovi (o.s. Laaksonen, s. 3. lokakuuta 1970 Vaasa) on suomalainen malli.
Ura

Kukkohovi työskenteli mallina 1990–1998 sekä Suomessa että ulkomailla muun muassa Englannissa, Japanissa, Saksassa ja Ruotsissa. Mallin uran jälkeen hän työskenteli art directorina mainostoimistoissa DDB Helsinki, Dynamo Advertising ja Hasan & Partners. Mainostoimistosta Kukkohovi siirtyi yksityisyrittäjäksi ja perusti yhdessä miehensä kanssa Supersuper Oy:n joka tarjoaa luovan suunnittelun asiantuntijapalveluja markkinointiviestinnän, PR:n ja viihdeteollisuuden aloille.
Kukkohovi on tunnettu myös televisiojuontajana Sinun unelmiesi tähden -sarjassa 1990-luvun puolivälissä ja vuosina 2008–2012 sarjassa Suomen Huippumalli haussa. Vuosina 2013–2014 sekä vuonna 2017 hän on juontanut Koko Suomi leipoo -ohjelmaa.
Docendo julkaisi syksyllä 2019 Emilia Salorannan kirjoittaman Kukkohovin elämäkerran Päin punaista: Anne Kukkohovin kyydissä 24/7.
Yksityiselämä

Kukkohovi oli naimisissa vuosina 2001–2018 Joni Kukkohovin kanssa ja heillä on avioliiton alkuaikana syntynyt poika.
Kukkohovi on kertonut käyttäneensä malliuransa aikana kannabista ja ekstaasia. Hän on kertonut pitävänsä myös naisista.
Aiheesta muualla

| --- | --- |
Auktoriteettitunnisteet: Henkilöt :  Yle
Walesin prinssi

| Walesin prinssi |
| --- | --- |
 Prince of Wales, Tywysog Cymru
 
 
 Nykyinen William  9. syyskuuta 2022 lähtien
Virka-asunto:  Clarence House
Nimittäjä:  Yhdistyneen kuningaskunnan hallitsija
Kauden pituus:  Elinikäinen, tai kun nousee valtaistuimelle
Ensimmäinen:  Edvard
Kotisivut:  princeofwales.gov.uk
Walesin prinssi (engl. Prince of Wales, kymriksi Tywysog Cymru) on ollut Englannin ja myöhemmin koko Yhdistyneen kuningaskunnan hallitsijan vanhimman pojan eli miespuolisen kruununperillisen virallinen arvonimi vuodesta 1301, jolloin kuningas Edvard I antoi arvonimen pojalleen Edvardille.
Englanninkielinen nimitys Prince of Wales voitaisiin kääntää myös ”Walesin ruhtinaaksi”, sillä englannin sana prince tarkoittaa sekä prinssiä että ruhtinasta. Walesia hallitsivat paikalliset ruhtinaat jo ennen kuin Englanti valloitti sen vuonna 1282. Käännös ”Walesin prinssi” on kuitenkin vakiintunut suomen kieleen.
Huomionarvoista on, että Walesin prinsessaksi kutsutaan Walesin prinssin puolisoa, mutta ei naispuolista kruununperillistä.
Arvonimen asettaminen

Vaikka Walesin prinssin arvo kuuluukin hallitsijan vanhimmalle pojalle, arvonimi ei siirry automaattisesti toisin kuin esimerkiksi Cornwallin herttuan arvo. Esimerkiksi nykyinen kuningas, Charles III, nimitettiin Walesin prinssiksi vasta 1958, kuusi vuotta äitinsä valtaantulon jälkeen. Lisäksi virallinen virkaanasettamisseremonia pidettiin vasta vuonna 1969. Jos Walesin prinssi kuolee ennen hallitsijaa, arvonimi ei myöskään periydy hänen pojalleen, mutta tästä voidaan kuitenkin tehdä Walesin prinssi. Esimerkiksi kun Walesin prinssi Fredrik kuoli ennen isäänsä Yrjö II:ta, hänen pojastaan prinssi Yrjöstä tehtiin kaksi vuotta myöhemmin Walesin prinssi. Jos Walesin prinssi kuolee lapsettomana ennen hallitsijaa, arvonimi annetaan yleensä hänen vanhimmalle veljelleen.lähde?
Arvonimen kantajat

Seuraavilla henkilöillä on ollut arvonimi Walesin prinssi:
| Walesin prinssi | Vanhempi | Vuodesta | Vuoteen |
| --- | --- | --- | --- |
| Edvard | Edvard I | 1301 | 1307 (kuninkaaksi nimellä Edvard II) |
| Edvard, musta prinssi | Edvard III | 1343 | 1376 (kuoli) |
| Rikhard Bordeaux’lainen | Edvard, musta prinssi | 1376 | 1377 (kuninkaaksi nimellä Rikhard II) |
| Henrik Monmouthilainen | Henrik IV | 1399 | 1413 (kuninkaaksi nimellä Henrik V) |
| Edvard | Henrik VI | 1453 | 1471 (kuoli) |
| Edvard | Edvard IV | 1470 | 1483 (kuninkaaksi nimellä Edvard V) |
| Edvard | Rikhard III | 1483 | 1484 (kuoli) |
| Arthur | Henrik VII | 1486 | 1502 (kuoli) |
| Henrik | Henrik VII | 1502 | 1509 (kuninkaaksi nimellä Henrik VIII) |
| Henrik | Jaakko I | 1603 | 1612 (kuoli) |
| Kaarle | Jaakko I | 1612 | 1625 (kuninkaaksi nimellä Kaarle I) |
| Kaarle | Kaarle I | 1630 | 1649 (kuninkaaksi nimellä Kaarle II) |
| James Francis Edward Stuart | Jaakko II | 1688 | 1689 (isän viraltapano) |
| Yrjö Augustus | Yrjö I | 1714 | 1727 (kuninkaaksi nimellä Yrjö II) |
| Fredrik | Yrjö II | 1727 | 1751 (kuoli) |
| Yrjö | Fredrik | 1751 | 1760 (kuninkaaksi nimellä Yrjö III) |
| Yrjö | Yrjö III | 1762 | 1820 (kuninkaaksi nimellä Yrjö IV) |
| Albert Edvard | Viktoria | 1841 | 1901 (kuninkaaksi nimellä Edvard VII) |
| Yrjö | Edvard VII | 1901 | 1910 (kuninkaaksi nimellä Yrjö V) |
| Edvard | Yrjö V | 1910 | 1936 (kuninkaaksi nimellä Edvard VIII) |
| Charles | Elisabet II | 1958 | 2022 (kuninkaaksi nimellä Charles III) |
| William | Charles III | 2022 |  |
Aiheesta muualla

Kuvia tai muita tiedostoja aiheesta Walesin prinssi Wikimedia Commonsissa
MongoDB

| MongoDB |
| --- | --- |

Kehittäjä:  MongoDB Inc.
Kehityshistoria
Ensijulkaisu:  11. helmikuuta 2009 
Vakaa versio:  8.0.4 / 9. joulukuuta 2024
Tiedot
Ohjelmistotyyppi:  dokumenttipohjainen tietokanta
Ohjelmointikielet:  C++, JavaScript, Python
Lisenssi:  Server Side Public License
Aiheesta muualla
Verkkosivusto
MongoDB on useilla eri alustoilla toimiva MongoDB Inc:n kehittämä dokumentti-orientoitunut tietokantaohjelmisto. MongoDB kuuluu ns. NoSQL-tietokantajärjestelmiin perinteisten relaatiomallia käyttävien sijaan. 
MongoDB on saatavilla Server Side Public License (SSPL) lisenssin ehdoilla.
Ohjelmiston käyttämä tiedostomuoto on JSON-muodon kaltainen.
Historia

Ohjelmistoyritys 10gen aloitti MongoDB:n kehittämisen vuonna 2007 osana laajempaa alustaprojektia. Vuonna 2009 yritys vaihtoi toimintamalliksi avoimen lähdekoodin kehittämisen ja tukipalveluiden tarjoamisen. Vuonna 2013 10gen vaihtoi nimensä MongoDB Inc:ksi.
Lokakuussa 2017 MongoDB Inc listautui NASDAQ-pörssiin. 
Lokakuussa 2019 MongoDB liittoutui Alibaba Cloud –pilvipalvelun kanssa. MongoDB:ta tarjotaan palveluna Alibaban datakeskuksissa.
Keskeiset piirteet > Kyselyt tilanteen mukaan ja sisällön indeksointi

MongoDB:llä voi tehdä hakuja tietokenttien nimien ja sisällön arvoalueiden perusteella sekä käyttäen säännöllisiä lausekkeita (engl. regular expressions), joilla kuvataan etsityn merkkijonon muoto.
Tietokenttiä voidaan indeksoida sekä yksikäsitteisiin primaari-indekseihin että toissijaisiin indekseihin.
Keskeiset piirteet > Replikointi eli tiedon paikalliset kopiot

MongoDB:n tietokannoista on vaivatonta tuottaa paikallisia kopioita eli replikoita.
Kukin replika koostuu yhdestä tai useammasta datan kopiosta. Replikan osana olevat kopiot voivat toimia ensi- tai toissijaisina kopioina. Oletusarvoisesti luetaan ja kirjoitetaan ensisijaista kopiota. Toissijainen kopio toimii varmistuksena. Jos ensisijaisen kopion käyttö tai päivitys epäonnistuu, kukin replika määrittää automaattisesti, mistä toissijaisesta kopiosta tulee uusi ensisijaisesti käytettävä kopio. Toissijaisia kopioita voidaan lukea, mutta niiden sisällön ei katsota välttämättä olevan ensisijaisen kopion kanssa yhteneviä.
Keskeiset piirteet > Kuormituksen jakaminen

MongoDB mukautuu suurempaan kuormitukseen sharding-periaatteella.
Käyttäjä määrittää kriteerin (shard key), jonka mukaan tietokannan kuormitus hajautetaan. Hajautus voidaan tehdä myös satunnaisesti, jolloin kuormitus on tasainen, tietokannan sisältöön perustuvasta kriteeristä riippumaton. MongoDB voi käyttää useita palvelimia joko kuormituksen jakamiseen tai varmistamaan toiminnan jatkuminen laitevian tapahtuessa.
Keskeiset piirteet > Tiedostojärjestelmä

MongoDB:ta voidaan käyttää myös tiedostojärjestelmänä,josta käytetään nimeä GridFS. Sillä voidaan jakaa kuormitusta ja hallita tiedon paikallisia kopioita. GridFS toteutetaan MongoDB:n ajuriohjelmilla, kuten Nginx-pluginilla ja lighttpd:llä, jotka tarjoavat toimintoja tiedostojen käsittelyyn.
GridFS jakaa tiedostot osiin ja tallentaa kunkin osan erilliseksi dokumentiksi, joka on MongoDB:ssä tallennuksen looginen perusyksikkö.
Keskeiset piirteet > Tietojen koostaminen ja ryhmittely

MongoDB:ssä on kolme tapaa koostaa ja ryhmitellä dataa: putki, Map-reduce–funktio ja erikoistuneet koostamismenetelmät. Putki (pipeline) toimii UNIX:in putken tapaan toteuttaen peräkkäin useita toimintoja. Map-reduce-funktio tutkii datan ominaisuuksia ja tiivistää sitä laskennallisesti.
MongoDB:n tarjoamat datan koostamistoiminnot näkyvät käyttäjälle samaan tapaan kuin SQL:n GROUP BY –lauseen tulokset. $lookup-operaattorilla voi yhdistää dokumentteja eri kokoelmista ja suorittaa niille tilastolaskentaa, kuten laskea normaalijakauman.
Keskeiset piirteet > JavaScriptin käyttö palvelinpäässä

JavaScriptiä voidaan käyttää kyselyihin ja datan koostamiseen. Sillä voidaan myös kirjoittaa koodia tietokannassa suoritettavaksi.
Keskeiset piirteet > Kooltaan rajatut kokoelmat ja rengaspuskuri

MongoDB tukee kooltaan rajattuja kokoelmia (capped collections). Kun kokoraja saavutetaan, MongoDB käsittelee kokoelmia rengaspuskurin periaatteella: tieto tallennetaan kiinteässä järjestyksessä ja tilan täyttyessä tiedon tallennuspaikka siirtyy takaisin rakenteen alkuun.
Väitteet ACID-transaktioihin kykenemisestä

MongoDB:n on väitetty tukevan usean dokumentin keskeisiä ACID-transaktioita kesäkuussa 2018 julkaistusta versio 4.0:sta lähtien.
Väite ei pidä paikkaansa, koska MongoDB ei toteuta snapshot isolation –ominaisuutta.
Versiot

MongoDB Community Server, ilmainen, saatavissa Windows, Linux, OS X.
MongoDB Enterprise Server, kaupallinen versio, sisältyy osana MongoDB Enterprise Advanced –pakettiin.
MongoDB Atlas, MongoDB on-demand –palveluna, toimii AWS-, Microsoft Azure -, Google Cloud Platform –alustoilla.
Arkkitehtuuri

Eri ohjelmointikielten käyttömahdollisuudet: MongoDB:lle on saatavilla viralliset ajurit tärkeimpiin ohjelmointikieliin ja kehitysympäristöihin. On myös epävirallisia, yhteisöllisesti ylläpidettyjä muiden ohjelmointikielten ja kehysten ajureita.
Asiakasohjelmien toteutuskirjastoja on saatavilla JavaScriptille, iOS:lle  ja Androidille.
Lisensointi > MongoDB Community Server

MongoDB lisensoitiin lokakuussa 2018 Server Side Public License –lisenssillä (SSPL), joka on projektin itsensä kehittämä. SSPL korvaa GNU Affero General Public License -lisenssin (AGPL) ja on lähes identtinen GNU General Public License version 3 –lisenssin kanssa, mutta edellyttää, että niiden, jotka tarjoavat ohjelmaa palvelun osana, täytyy julkaista palvelun lähdekoodi tällä lisenssillä.
SSPL lähetettiin Open Source Initiativen sertifioitavaksi, mutta vedettiin pois tästä prosessista. Kieliajurit ovat saatavilla Apachen lisenssillä. Lisäksi MongoDB Inc. tarjoaa ohjelmistoa erityisehtojen mukaisilla lisensseillä (proprietary licenses). Viimeisimmät AGPL version 3 –lisenssin mukaiset versiot ovat 4.0.3. (vakaa versio) ja 4.1.4.
Lisensoinnin muututtua MongoDB ei ole enää mukana Debian-, Fedora- ja Red Hat Enterprise Linux -jakeluissa. Fedora on päättänyt, että SSPL version 1 ei ole vapaa ohjelmisto, koska se on ”tietoisesti suunniteltu aggressiivisesti diskriminoivaksi” kaupallisia käyttäjiä kohtaan.
Ongelmahavaintoja ja kritiikkiä > Turvallisuus

MongoDB:n turvallisuusasetusten oletusarvot sallivat kenelle tahansa täydet oikeudet tietokantaan. Tämä on saanut aikaan, että kymmeniä tuhansia MongoDB-asennuksia on kaapattu. Moniin MongoDB-palvelimiin on hyökätty kiristyshaittaohjelmilla.
Ongelmahavaintoja ja kritiikkiä > Tekniikan kritiikkiä

Eräissä virhetilanteissa, joissa sovellus käyttää kahta erillistä MongoDB-prosessia, mutta näillä prosesseilla ei ole pääsyä toistensa tietoihin, on mahdollista, että MongoDB tuo vanhentunutta tietokantasisältöä (engl. stale reads). Näissä tilanteissa on myös mahdollista, että MongoDB palauttaa tietokannan aiempaan tilaan (engl. roll back).
Tämä ongelma havaittiin marraskuussa 2016 julkaistussa versiossa 3.4.0. Ongelma korjattiin takautuvasti versioon 3.2.12 asti.
Ennen versiota 2.2 lukitus toteutettiin serveriprosessikohtaisesti. Version 2.2 myötä lukitus alettiin toteuttaa tietokantatasolla. Versiosta 3.0 lähtien otettiin käyttöön uudenlaiset tallentimet (pluggable storage engines). Kukin tallennin toteuttaa lukitukset erikseen. MongoDB 3.0:ssa lukitus toteutetaan kokoelmien tasolla MMAPv1-tallentimella. WiredTiger-tallennin käyttää optimistista yhtäaikaisuudenhallintaa, joka tuottaa dokumenttitason lukitukset.
Ennen versiota 3.0 yksi tapa käsitellä yhtäaikaisuutta on sharding eli tietokannan hajauttaminen tietyn avaimen arvojen mukaan.
Joissakin tilanteissa luku- ja kirjoitusoperaatiot avaavat lukituksen. Mikäli MongoDB ennustaa, ettei sivu todennäköisesti ole muistissa, lukitus aukeaa kun sivuja ladataan. Lukituksen avaamista käytetään laajemmin versiossa 2.2.
Joissakin tilanteissa luku- ja kirjoitusoperaatiot avaavat lukituksen. Mikäli MongoDB ennustaa, ettei sivu todennäköisesti ole muistissa, lukitus aukeaa kun sivuja ladataan. Lukituksen avaamista käytetään laajemmin versiossa 2.2.
Versioon 3.3.11 asti MongoDB ei kyennyt lajittelemaan Unicodea käyttäviä ei-englanninkielisiä aineistoja oikein käytössä olleella tavuttain vertailulla (memcmp). Ongelma korjattiin 23.8.2016. lähde?
Ennen versiota 4.0 indeksihaut eivät olleet atomisia. Tästä aiheutui, että hausta saattoi jäädä pois dokumentteja, joita päivitettiin haun ollessa meneillään. Snapshot read –piirre versiossa 4.0 poisti tämän ongelman.
Tunnettuja käyttäjiä

MongoDB:n tunnettuja käyttäjiä ovat Barclays, Bosch, Cisco, Chicagon kaupunki, Codeacademy, Coinbase, eBay, Foursquare, HSBC, IBM, Orange S.A., Sega, The Gap Inc. ja Uber.
MongoDB World -konferenssi

Vuodesta 2014 lähtien on järjestetty vuotuisia MongoDB World –kehittäjäkonferensseja.
Käännös suomeksi
Vaskitatti

| Vaskitatti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Boletales
Heimo::  Boletaceae
Suku::  Loistotatit Aureoboletus
Laji::  projectellus
Kaksiosainen nimi
 Aureoboletus projectellus 
Katso myös
   Vaskitatti Wikispeciesissä   Vaskitatti Commonsissa 
Infobox OKNimi-testi OK: 
Vaskitatti (Aureoboletus projectellus) on Boletaceae-heimoon kuuluva sienilaji, jota esiintyy Pohjois-Amerikassa. Se on levinnyt myöhemmin Eurooppaan, ja Suomesta sitä löydettiin ensi kerran vuonna 2023.
Levinneisyys ja elinympäristö

Vaskitatti on alkuperältään Pohjois-Amerikasta, jossa se kasvaa yleisesti kuivissa mäntymetsissä. Euroopassa se havaittiin ensi kertaa Liettuassa vuonna 2011, ja sen jälkeen se on levinnyt muihin Euroopan maihin. Latviassa sitä havaittiin vuonna 2013, ja se valittiin siellä vuoden sieneksi 2014. Vaskitattia on löydetty myös muista maista, kuten Puolasta vuonna 2016 sekä Norjasta ja Tanskasta vuonna 2014. Ruotsissa laji havaittiin vuonna 2017, ja se on levinnyt nopeasti Tukholman seudulle asti. Lisäksi se on levinnyt laajasti myös Viroon. Suomessa vaskitattia löydettiin ensimmäisen kerran Hangosta elokuussa 2023.
Taksonomia

Lajin kuvasi ensimmäisen kerran yhdysvaltalainen sienitieteilijä William Alphonso Murrill vuonna 1938 nimellä Ceriomyces projectellus. Näyte kerättiin Lynchburgista, ja myöhemmin Murrill siirsi lajin kivitattien sukuun. Vuonna 2015 Roy Halling siirsi lajin loistotattien sukuun (Aureoboletus) DNA-näyttöön perustuen.
Käyttö

Vaskitatti on syötävä. Sitä voidaan käyttää sienivärjäyksessä tuottamaan erilaisia värejä (keltainen, ruskehtavan oranssi, tumman oranssi, vihertävän ruskea tai vihertävän keltainen) riippuen käytetystä puretusaineesta.
Vicus jugarius

Vicus jugarius (lat. Vicus iugarius, ”Iestettyjen katu”) oli antiikin aikainen katu Rooman kaupungissa Italiassa. Se kulki Forum Romanumilta Porta Carmentalikselle.
Historia

Vicus jugarius oli keskeisen sijaintinsa vuoksi Rooman vilkkaimpia ja tunnetuimpia katuja. Kadun nimen sanotaan juontuneen avioliiton suojelijajumalattarelle omistetusta Juno Jugan alttarista. Joskus on ehdotettu, että katu olisi saanut nimensä iesten (jugum) eli härkävaljaiden valmistajien työpajojen mukaan tai siitä, että se yhdisti ieksen tavoin Forum Romanumin ja Forum holitoriumin alueet toisiinsa, mutta näitä selityksiä pidetään epätodennäköisempinä.
Kadun paikalla alun perin kulkeneen tien alkuperä oli hyvin vanha, ja se saattoi olla olemassa jo ennen kuin Rooman paikalla oli vakituista asutusta. Se oli osa alkuperäistä Tiber-joelle johtanutta kauppareittiä, ja sitä pitkin Roomaan pohjoisesta, koillisesta ja idästä tulleet tiet johtivat joen alkuperäiselle ylityspaikalle, joka oli heti Tiberin saaren alapuolella. Näitä teitä olivat Via Flaminian ja Clivus argentariuksen edeltäjä; Via Salaria, Vicus longus ja Argiletum; sekä Via Tiburtina, Via Labicana ja Via Subura.
Reitti ja löydökset

Vicus jugarius sai alkunsa Forum Romanumilta heti Capitolium-kukkulan koillispuolelta. Se kulki Saturnuksen temppelin ja Basilica Julian välistä ensin mainitun itäpuolelta. Paikalla nykyisin oleva katukiveys ei ole antiikinaikainen, mutta se säilyttää kadun linjauksen Basilica Julian rakentamisen jälkeen. Ennen Augustuksen aikaa katu kulki hieman kaakompana.
Kadun alkupäässä sijaitsi Lacus Servilius -lähde, joka tuli surullisen kuuluisaksi Sullan proskriptioiden aikana, sillä murhattujen senaattorien päät asetettiin näytteille sinne. Agrippa koristeli sen Hydran kuvalla.
Tämän jälkeen katu kulki Velabrumin länsilaitaa, todennäköisesti aivan Capitoliumin reunaa pitkin. Tämä kertoo sen vanhasta alkuperästä, sillä se oli olemassa jo ennen kuin Capitoliumin ja Palatiumin välinen laakso oli kuivattu Cloaca maximalla; näin se vältti soisen alueen laakson keskellä. Katu päättyi Porta Carmentalikselle Capitoliumin lounaispuolella.
Antiikin lähteiden perusteella vaikuttaa siltä, ettei kadun varrella sijainnut muita merkittäviä pyhäkköjä kuin sille nimen antanut alttari. Augustus omisti sinne kuitenkin Cereen ja Ops Augustan alttarit. Vicus jugariuksen ja Capitoliumin välissä, aivan jälkimmäisen juurella, sijaitsi Aequimaelium, jonka nimen sanottiin tulleen siitä, että se sijaitsi Spurius Maeliuksen hävitetyn talon paikalla. Tämä alue toimi markkinapaikkana erityisesti karitsoille, sillä niitä tarvittiin suuria määriä uhrimenoihin, ja se vastasi todennäköisesti nykyistä Via del Monte Tarpeoa.
Doris Leuthard

| Doris Leuthard |
| --- | --- |

Sveitsin liittopresidentti
 1. tammikuuta – 31. joulukuuta 2017  
Edeltäjä:  Johann Schneider-Ammann
Seuraaja:  Alain Berset
Sveitsin liittopresidentti
 1. tammikuuta – 31. joulukuuta 2010  
Edeltäjä:  Hans-Rudolf Merz
Seuraaja:  Micheline Calmy-Rey
Sveitsin varapresidentti
 1. tammikuuta – 31. joulukuuta 2016  
Sveitsin ympäristö-, liikenne-, energia- ja viestintäministeri
 1. marraskuuta 2010 – 31. joulukuuta 2018  
Sveitsin talousministeri
 2006–2010  
Henkilötiedot
Syntynyt: 10. huhtikuuta 1963 (ikä 61)
Ammatti:  juristi
Tiedot
Puolue:  Sveitsin kristillisdemokraatit
Tutkinnot:  Zürichin yliopisto
 Nimikirjoitus
Doris Leuthard (s. 10. huhtikuuta 1963, Merenschwand, Aargau) on sveitsiläinen poliitikko. Hän on ollut vuodesta 2006 lähtien Sveitsin liittoneuvoston jäsen. Vuosina 2006–2010 Leuthard oli talousministeri, ja vuodesta 2010 vuoteen 2018  hän johti ympäristö-, liikenne-, energia- ja viestintäministeriötä. Hän on ollut Sveitsin liittopresidentti vuosina 2010 ja 2017. Leuthard oli kansallisneuvoston jäsen vuosina 1999–2006 sekä Sveitsin kristillisdemokraattisen kansanpuolueen puheenjohtajana 2004–2006. Leuthard on viides nainen kautta aikain, joka on valittu Sveitsin liittoneuvostoon.
Leuthard on opiskellut oikeustiedettä Zürichin yliopistossa ja kieliä Pariisissa ja Calgaryssä. Ennen politiikkaan lähtemistään hän oli lakiasiaintoimiston osakas.